На основу чл. 55 Статута градске општине Вождовац („Сл. лист града Београда“ бр. 36/10 – пречишћен текст, 41/13 и 55/16) и на основу чл. 7. и 8. Одлуке о начину, мерилима и критеријумима за финансирање спортских програма и пројеката из буџета ГО Вождовац („Сл. лист града Београда“ бр. 91/14 и 50/15), председник Градске општине Вождовац доноси

**О Д Л У К У**

**о додели средстава сходно Конкурсу за финансирање пројеката из области промоције и унапређења спорта аматерског ранга на територији Градске општине Вождовац за 2018. годину**

1. **БИРА СЕ** пројекат „Бесплатан рукомет за све“ Рукометног клуба „СЦ Вождовац“, Црнотравска бр 4, Београд и додељују се средства у укупном износу од 500.000,00 динара.
2. **БИРА СЕ** пројекат „Повуци спорт у свој живот“ Tug of War klub „Shadows“, Браће Јерковић бр 107, Београд и додељују се средства у укупном износу од 500.000,00 динара.

 Средства су обезбеђена у Програму 14 „Развој спорта и омладине“ - позиција 236 буџета Градске општине Вождовац за 2018 годину. Максималан износ за финансирање или суфинансирање пројекта је **500.000,00** динара, а минимална износ износи **50.000,00** динара.

Корисници средстава ће закључити уговоре са Градском општином Вождовац којим ће бити регулисана међусобна права и обавезе у року од 15 дана од дана коначности ове Одлуке.

**О б р а з л о ж е њ е**

 Председник је донео Одлуку број I Број: 66-1/18 од 07.02.2018. о формирању Комисије и расписивању јавног конкурса из области промоције и унапређења спорта аматерског ранга на територији Градске општине Вождовац за 2018. годину.

 Дана 07.02.2018. јавни позив са упуством и конкурсном документацијом је окачен на сајту ГО Вождовац. Рок за предају пријава је осам дана од дана објаве документације на сајту ГО Вождовац.

 На другој седници Комисије број 06-12/18, одржаној 21.02.2018 године, Комисија за спровођење јавног конкурса за финансирање пројеката из области промоције и унапређења спорта аматерског ранга на територији Градске општине Вождовац за 2018. годину, констатовала је да неблаговремених пријава није било и да је пристигло 6 пријава и то следећим редоследом:

1. Удружење „Пријатељи деце општине Вождовац“, Устаничка бр 53, Београд:
* Назив предлога пројекта: „Фото-култиватор“
* Укупна вредност предлога пројекта: 327.000,00 динара
* Износ који се тражи: 327.000,00 динара
* Заводни број подносиоца пријаве: /

У склопу Обрасца 1 је достављен предлог пројекта који се односи на кулутуру. Такође, од конкурсом захтеване документације није достављено следеће:

* + фотокопија уверења (потврде, извода) да је спортска организација уписана у Регистар код надлежног органа-извод из АПР-а
	+ фотокопија оснивачког акта (одлуке, уговора и сл) или Статута;
	+ потписане и печатиране протоколе о сарадњи са свим партнерима на пројекту (уколико постоје);
	+ фотокопија финансијског извештаја достављеног надлежним државним органима за претходну годину са доказом о предаји;
	+ Писана изјава о обезбеђивању сопственог финансирања или суфинансирања (уколико постоје);
	+ Писана изјава да ће додељена средства бити наменски утрошена;
	+ Бланко соло меница (регистрована у регистру меница уз картон депонованих потписа);
	+ да је члан ССГОВ (доказ: потврда ССГОВ);
	+ пријава програма у електронској форми (диск или УСБ)

Комисија је констатовала да предлог пројекта не испуњава ни опште ни специфичне циљеве захтеване конкурсном документацијом, из разлога што наведене активности нису активности везане за област промоције и унапређења спорта аматерског ранга на територији ГО Вождовац, већ су активности из области културе.

С обзиром на то подносилац пријаве није поступио у складу са условима предвиђеним у конкурсној документацији као и полазећи од тога да није достављена наведена документација, пријава се оцењује као неприхватљива.

1. Рагби клуб „Рад“, Црнотравска бб, Београд:
* Назив предлога пројекта: Међународни рагби 7 турнир „Београдски победник 2018“
* Укупна вредност предлога пројекта: 2.281.790,00 динара
* Износ који се тражи: 500.000,00 динара
* Заводни број подносиоца пријаве: /

Од конкурсом захтеване документације није достављено следеће:

* + Писана изјава о обезбеђивању сопственог финансирања или суфинансирања. Достављена је Изјава о суфинансирању турнира од стране Рагби савеза Србије до укупног износа од 40 %, а највише до 1.000.000,00 динара. С обзиром на то да укупна вредност предога пројекта износи 2.281.790,00 динара, као и то да је од ГО Вождовац захтеван износ од 500.000,00 динара, остаје 781.790,00 динара које су непокривени изјавом о суфинансирању или обезбеђивању сопствених средстава. Такође, у Табели 2. у којој је дат предлог буџета пројекта долази до неслагања јер су у делу где се приказују средства по изворима финансирања у колони – Средства од ГО Вождовац приказан износ од 500.000,00 док у другој колони – Средства од подносиоца предлога пројекта приказан износ од 1.781.790,00. Трећа колона – средства из других извора је празна.
	+ Увидом у пријаву програма у електронској форми (диск), утврђено је да је само електронси обрађен Образац 1 без остале документације иако је конкурсном документацијом јасно наведено да се пријаве морају предати на Обрасцу 1 са пратећом обавезном документацијом и пријавом програма пројекта у електронској форми.

С обзиром на то подносилац пријаве није поднео конкурсом утврђену документацију пријава се одбацује као непотпуна.

1. Рукометни клуб „СЦ Вождовац“, Црнотравска бр 4, Београд:
* Назив предлога пројекта: „Бесплатан рукомет за све“
* Укупна вредност предлога пројекта: 500.000,00 динара
* Износ који се тражи: 500.000,00 динара
* Заводни број подносиоца пријаве: /

Сва тражена документација је достављена, па је пријава оцењена као благовремена и потпуна. Комисија је на основу предлога пројекта и достављене документације извршила бодовање на следећи начин:

* да је подносилац пројекта претходно обављао делатност у области аматерског спорта најмање две године, односно да је у претходном периоду са успехом реализовао одобрене пројекте из области аматерског спорта на територији Градске општине Вождовац – **30 бодова**;
* да је у оквирима општег интереса у области спорта утврђеног чланом 137. Закона о спорту, као и да је у складу са законом, општим актима организације и спортским правилима надлежног савеза у области спорта – **10 бодова**;
* да предвиђа ангажовање одговарајућег броја учесника у пројекту и потребне ресурсе за реализацију пројекта – **10 бодова**;
* да се програм пројекта реализује у спортским халама и објектима на територији градске општине Вождовац – **30 бодова** ;
* циљна група обухваћена пројектом: деца узраста мањег од 18 година – **20 бодова**;

**Укупан број бодова: 100**

1. Спортски савез ГО Вождовац, Устаничка бр 125/I:
* Назив предлога пројекта: „Организација рада и функционисање канцеларије ССГОВ“
* Укупна вредност предлога пројекта: 500.000,00 динара
* Износ који се тражи: 500.000,00 динара
* Заводни број подносиоца пријаве: /

Од конкурсом захтеване документације није достављено следеће:

* + Дипломе, односно лиценце издате на име стручног лица за сваког стручњака којим се доказује постојање стручних капацитета за реализацију програма.

Комисија је констатовала да предлог пројекта не испуњава ни опште ни специфичне циљеве захтеване конкурсном документацијом, из разлога што наведене активности нису активности везане за област промоције и унапређења спорта аматерског ранга на територији ГО Вождовац, већ административне активности јер се тичу организовања савеза и његовог свакодневног функционисања.

С обзиром на то подносилац пријаве није поступио у складу са условима предвиђеним у конкурсној документацији пријава се оцењује као неприхватљива.

1. Шаховски клуб „Тадић“, Боривоја Стевановића бр 51, Београд:
* Назив предлога пројекта: „Шаховско пролеће Вождовац 2018“
* Укупна вредност предлога пројекта: 450.000,00 динара
* Износ који се тражи: 320.000,00 динара
* Заводни број подносиоца пријаве: /

Од конкурсом захтеване документације није достављено следеће:

* + Писана изјава о обезбеђивању сопственог финансирања или суфинансирања. С обзиром на то да укупна вредност предога пројекта износи 450.000,00 динара, као и то да је од ГО Вождовац захтеван износ од 320.000,00 динара, остаје 130.000,00 динара које су непокривени изјавом о суфинансирању или обезбеђивању сопствених средстава. Такође, у Табели 2. у којој је дат предлог буџета пројекта долази до неслагања јер су у делу где се приказују средства по изворима финансирања у колони – Средства од ГО Вождовац приказан износ од 320.000,00 док у другој колони – Средства од подносиоца предлога пројекта приказан износ од 130.200,00. Трећа колона – средства из других извора је празна. Комисији остаје нејасно колико и ко обезбеђује заправо средстава за реализацију пројекта. Такође, збир ова два наведена избвора финансирања прелази наведену укупну вредност пројекта.
	+ Достављена је неоверена фотокопија оснивачког акта.

С обзиром на то подносилац пријаве није поднео конкурсом утврђену документацију пријава се одбацује као непотпуна.

1. Tug of War klub „Shadows“, Браће Јерковић бр 107, Београд:
* Назив предлога пројекта: „Повуци спорт у свој живот“
* Укупна вредност предлога пројекта: 500.000,00 динара
* Износ који се тражи: 500.000,00 динара
* Заводни број подносиоца пријаве: 2/18

Сва тражена документација је достављена, па је пријава оцењена као благовремена и потпуна. Комисија је на основу предлога пројекта и достављене документације извршила бодовање на следећи начин:

* да је подносилац пројекта претходно обављао делатност у области аматерског спорта најмање две године, односно да је у претходном периоду са успехом реализовао одобрене пројекте из области аматерског спорта на територији Градске општине Вождовац – **30 бодова**;
* да је у оквирима општег интереса у области спорта утврђеног чланом 137. Закона о спорту, као и да је у складу са законом, општим актима организације и спортским правилима надлежног савеза у области спорта – **10 бодова**;
* да предвиђа ангажовање одговарајућег броја учесника у пројекту и потребне ресурсе за реализацију пројекта – **8 бодова**;
* да се програм пројекта реализује у спортским халама и објектима на територији градске општине Вождовац – **10 бодова** ;
* циљна група обухваћена пројектом: деца узраста мањег од 18 година – **15 бодова**;

**Укупан број бодова: 73**

Након извршеног прегледа и оцене пријава Комисија за спровођење јавног конкурса за финансирање пројеката из области промоције и унапређења спорта аматерског ранга на територији Градске општине Вождовац за 2018. годину утврдила је следећу ранг листу:

1. Рукометни клуб „СЦ Вождовац“, Црнотравска бр 4, Београд:
* Назив предлога пројекта: „Бесплатан рукомет за све“
* Укупна вредност предлога пројекта: 500.000,00 динара
* Износ који се тражи: 500.000,00 динара
* Заводни број подносиоца пријаве: /

**Укупан број бодова: 100**

1. Tug of War klub „Shadows“, Браће Јерковић бр 107, Београд:
* Назив предлога пројекта: „Повуци спорт у свој живот“
* Укупна вредност предлога пројекта: 500.000,00 динара
* Износ који се тражи: 500.000,00 динара
* Заводни број подносиоца пријаве: 2/18

**Укупан број бодова: 73**

На основу писаног Предлога одлуке од 21.02.2018. као и расположивим средствима опредељеним за ту намену, доносим одлуку као у диспозитиву.

Ова Одлука ће, по коначности, бити објављења на сајту Градске општине Вождовац.

**ПОУКА О ПРАВНОМ ЛЕКУ:** Учесници Јавног конкурса имају право да поднесу приговор Већу градске општине Вождовац у року од 8 дана од дана пријема Одлуке.

 Одлуку доставити: Учесницима јавног конкурса, Одељењу за финансије, привреду, друштвене делатности и планирање и архиви Градске општине Вождовац.

ПРЕДСЕДНИК ГРАДСКЕ ОПШТИНЕ ВОЖДОВАЦ

I Број: 56-2/18 од 22.02.2018.

 ПРЕДСЕДНИК Александар Савић